NÁRODNÁ RADA SLOVENSKEJ REPUBLIKY

IX. volebné obdobie

Číslo: CRD-2628/2023

### 23a

### Informácia

**výboru Národnej rady Slovenskej republiky pre ľudské práva a národnostné menšiny o prerokovaní návrhu rozpočtu Ústavu pamäti národa na rok 2024 (tlač 23)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 114 zo 14. decembra 2023 pridelil návrh rozpočtu Ústavu pamäti národa na rok 2024 **(tlač 23)** na prerokovanie

**Výboru Národnej rady Slovenskej republiky pre ľudské práva a národnostné menšiny.**

Ako gestorský výbor určil Výbor Národnej rady Slovenskej republiky pre ľudské práva a národnostné menšiny, ktorý na základe rokovania výboru predloží Národnej rade Slovenskej republiky správu o prerokovaní návrhu rozpočtu Ústavu pamäti národa na rok 2024 a návrh na uznesenie Národnej rady SR.

**I.**

Návrh rozpočtu Ústavu pamäti národa na rok 2024 **(tlač 23)** Výbor Národnej rady Slovenskej republiky pre ľudské práva a národnostné menšiny na svojej 6. schôdzi prerokoval, avšak o uvedenom návrhu nehlasoval, keďže v zmysle § 52 ods. 2 zákona o rokovacom poriadku NR SR v čase hlasovania nebol uznášaniaschopný.

**II.**

Výbor Národnej rady Slovenskej republiky pre ľudské práva a národnostné menšiny ako gestorský výbor o uvedenom návrhu na svojej 7. schôdzi dňa 18. decembra 2023 nerokoval, keďže v zmysle § 52 ods. 2 zákona o rokovacom poriadku NR SR nebol uznášaniaschopný.

Predsedníčka výboru preto poverila spravodajcu Andreja Sitkára predložiť Národnej rade Slovenskej republiky informáciu o výsledku prerokovania návrhu rozpočtu Ústavu pamäti národa na rok 2024 vo výbore a návrh uznesenia Národnej rady Slovenskej republiky, ktorý tvorí prílohu tejto informácie.

# Bratislava 18. decembra 2023

**Lucia Plaváková**

**predsedníčka výboru**

NÁRODNÁ RADA SLOVENSKEJ REPUBLIKY

**IX. volebné obdobie**

Číslo: CRD-2628/2023

**Návrh**

**Uznesenie**

**Národnej rady Slovenskej republiky**

**z ... decembra 2023**

k návrhu rozpočtu Ústavu pamäti národa na rok 2024 **(tlač 23)**

**Národná rada Slovenskej republiky**

**A. schvaľuje**

návrh rozpočtu Ústavu pamäti národa na rok 2024.